Mike Oldfield

**Mike Oldfield**, vlastným menom **Michael Gordon Oldfield** (* 15. máj 1953, Reading, Anglicko, Spojené kráľovstvo), je anglický multiinštrumentálny hudobník a skladateľ so svojským štýlom, v ktorom zmiešava spolu rock, ethnic a klasickú hudbu.

Jeho rodičmi boli Maureen a Raymond Oldfield. Sestra Sally a brat Terry sú rovnako úspešní hudobníci, ktorí sa objavili aj na viacerých jeho albumoch. Podobne Mike Oldfield vytvoril niekoľko skladieb pre svojich súrodencov.

## Biografia

Najslávnejšou skladbou je *[[Tubular Bells]]*, inštrumentálna kompozícia nahraná v roku 1972 a vydaná 25. mája 1973 firmou Virgin Records. Bol to prelomový album, v ktorom Oldfield hral na viac ako dvadsiatich rôznych nástrojoch nahrávaných vo viacerých stopách. Skladba zahŕňa v sebe množstvo rôznych hudobných žánrov. Album sa dostal do Top 10 najlepšie predávajúcich sa albumov vo Veľkej Británii a ostal na výslní **247** týždňov. V Spojených štátoch sa objavil na soundtracku k filmu *[[The Exorcist]]*. Na jeseň 1974 ho nasledoval album *Hergest Ridge*, ktorý dosiahol na tri týždne prvenstvo v hudobných rebríčkoch.

Podobne ako *Tubular Bells*, *Hergest Ridge* pozostáva z dvoch inštrumentálnych skladieb. V roku 1975 nasledoval album *Ommadawn* v štýle world music a v roku 1978 *Incantations* s viacerými rôznorodými chorálovými vložkami (Sally Oldfield, Maddy Prior a dievčenský zbor z Queen's College).

Začiatkom osemdesiatych rokov inklinuje Oldfield viac k tzv. strednému prúdu ("mainstream") populárnej hudby. Vytvára kratšie inštrumentálne skladby v albumoch *Platinum* a *QE2*. Píše skladby, v ktorých spolu s ním účinkujú rôzni vokalisti. Typický zvuk dávajú skladbám jeho gitarové sóla. Známou je napr. *Moonlight Shadow* (1983), hit naspievaný speváčkou Maggie Reilly, ktorý sa inšpiruje aj smrťou Johna Lennona.

Oldfield skladá v ďalšom období hudbu k filmu The Killing Fields. Natáča videá k albumu *Islands*. Vydáva rebelský album *Amarok* – hodinovú kompozíciu, s neuveriteľne rýchlym striedaním hudobných tém, v ktorej využíva množstvo hudobných nástrojov (medzi inými aj „zubnú kefku“). Napriek tomu, že jeho fanúšikovia označujú tento album za jeho najväčšie dielo, nedostáva sa mu komerčného úspechu. V ďalšom albume *Heaven's Open* naspieva po prvý raz sám všetky vokály.

V hudobnom nakladateľstve Warner vydáva *[[Tubular Bells II]]*, ktorý premiérovo uvádza naživo na zámku v Edinburgh. *The Songs Of Distant Earth* (podľa rovnomennej novely Arthur C. Clarke) má už „mäkší“ zvuk („new age“) a v *Tubular Bells III* (takisto premiéra na živom koncerte v Londýne) sa inšpiruje tanečnou hudobnou scénou z okolia jeho nového domova na ostrove Ibiza.

Ďalším projektom je *Tres Lunas* (2002), vydaný na dvoch CD nosičoch – hudobnom a druhom s virtuálnou hrou.

V roku 2003 komponuje Tubular Bells 2003. Je to znovu nahratá verzia pôvodného albumu *Tubular Bells* na CD a DVD nosičoch. Nové digitálne technológie mu umožnili zdokonaliť niektoré časti pôvodnej skladby. Oslávil tým 30. výročie *Tubular Bells* a svoje 50. narodeniny.

12. apríla 2004 začal práce na svojom novom virtuálne-realitnom projekte *Maestro*. Demoverziu hry, ktorá je časťou tejto skladby, je možné získať na jeho oficiálnych stránkach.

## Diskografia
* *[[Tubular Bells]]*, (1973) 
* *[[Hergest Ridge]]*, (1974) 
* *The Orchestral Tubular Bells*, (1975) 
* *[[Ommadawn]]*, (1975)
* *Boxed*, (1976) – kompilácia
* *[[Incantations]]*, (1978) 
* *Exposed*, (1979) – naživo
* *Platinum*, (1979)
* *Impressions*, (1979) – kompilácia
* *Airborn*, (1980) – kompilácia
* *QE2*, (1980) 
* *Music Wonderland*, (1980) – kompilácia
* *Episodes*, (1981) – kompilácia
* *Five Miles Out*, (1982)
* *[[Crises]]*, (1983)
* *Discovery*, (1984)
* *[[The Killing Fields]]*, (soundtrek, 1984)
* *The Complete Mike Oldfield*, (1985) – kompilácia
* *Islands*, (1987) 
* *A Virgin Compilation*, (1987) – kompilácia
* *Earth Moving*, (1989) 
* *Amarok*, (1990) 
* *Collector's Edition Box I & II* (1990) – kompilácia
* *Heaven's Open*, (1991) 
* *[[Tubular Bells II]]*, (1992) 
* *The Best of…Elements*, (1993) – kompilácia
* *Elements*, (1993) – kompilácia
* *The Songs of Distant Earth*, (1994) 
* *Voyager*, (1996) 
* *XXV: The Essential*, (1997) – kompilácia
* *Tubular Bells III*, (1998)
* *Guitars*, (1999)
* *The Millennium Bell*, (1999)
* *The Best of Tubular Bells*, (2001) – kompilácia
* *Collection*, (2002) – kompilácia
* *Tr3s Lunas*, (2002)
* *[[Tubular Bells 2003]]*, (2003)
* *Light & Shade* (2005)
* *New Times* (2006)
* *Music of The Spheres* (2008)
* *Man on the Rocks* (2014)
* *Return to Ommadawn* (2017)

## Externé odkazy
* Oficiálne stránky Mike Oldfield
* Dark Star, oficiálny informačný servis
* Tubular Web


Kategória:Anglickí folkoví basgitaristi
Kategória:Anglickí folkoví bubeníci
Kategória:Anglickí folkoví gitaristi
Kategória:Anglickí folkoví klávesisti
Kategória:Anglickí folkoví speváci
Kategória:Anglickí new age basgitaristi
Kategória:Anglickí new age bubeníci
Kategória:Anglickí new age gitaristi
Kategória:Anglickí new age klávesisti
Kategória:Anglickí new age speváci
Kategória:Anglickí popoví basgitaristi
Kategória:Anglickí popoví bubeníci
Kategória:Anglickí popoví gitaristi
Kategória:Anglickí popoví klávesisti
Kategória:Anglickí popoví speváci
Kategória:Anglickí rockoví basgitaristi
Kategória:Anglickí rockoví bubeníci
Kategória:Anglickí rockoví gitaristi
Kategória:Anglickí rockoví klávesisti
Kategória:Anglickí rockoví speváci
Kategória:Anglickí multiinštrumentalisti
Kategória:Anglickí skladatelia modernej hudby
Kategória:Interpreti Mercury Records 
Kategória:Osobnosti z Readingu
Kategória:Interpreti Warner Bros. Records